Peter Finch
Frederick George Peter Ingle Finch (28. septembar 191614. januar 1977) bio je australijski glumac, najpoznatiji po ulozi poludjelog TV-voditelja Neda Beala u filmu TV-mreža, a za koju je, kao prvi glumac u historiji, posthumno dobio Oscar za najbolju glavnu ulogu.

Biografija

Finch se rodio u Londonu. Prezime je dobio po Georgeu Finchu, uglednom britanskom kemičaru i planinaru, koji je u to vrijeme bio oženjen za njegovu majku Aliciju Fisher, kćer advokata. Njegov biološki otac je, pak, bio Wentworth Edward Dallas "Jock" Campbell, britanski oficir sa kojim je Fisher imala vanbračnu vezu dok se Finch bio borio u Prvom svjetskom ratu. Roditelji su mu se razveli 1922. godine, nakon čega je mladi Peter ostao živjeti sa ocem. Istinu u svom porijeklu doznao je tek u 40-im godinama života.

Godine 1925. je zajedno sa očevom rodbinom došao u Indiju gdje je neko vrijeme proveo u budističkom samostanu. Na kraju se sljedeće godine skrasio u Sydneyu gdje je 1929. završio gimnaziju. Tamo je našao prvi posao u novinama Sydney Sun, nadajući se početku spisateljske karijere. Umjesto toga se, međutim, okrenuo glumi, započevši karijeru u vodviljima. Odatle je napredovao do putujućeg teatra, da bi slavu stekao nastupajući u radio dramama.

Za vrijeme Drugog svjetskog rata se 1941. godine priključio Australijskoj vojsci te služio na Bliskom istoku, a 1942. u jedinicama protuavionske artiljerije koje su branile Darwin prilikom japanskog bombardiranja. Vojne vlasti su mu, međutim, dozvolile da tokom službe nastavi glumačku karijeru, te je 1944. snimio igrani film The Rats of Tobruk. Iz vojske je 1945. izašao sa činom narednika.

Godine 1946. je u Sydneyu osnovao vlastitu teatarsku trupu pod naslovom Mercury Theatre.  Njegova postava Umišljenog bolesnika u tvorničkoj hali 1948. godine je, pak, impresionirala Laurencea Oliviera i Vivien Leigh koji su u to vrijeme bili na australijskoj turneji. Oni su mladog Fincha potakli da se preseli u Britaniju, gdje mu je Olivier neko vrijeme bio mentor. Karijeru u Britaniji su uglavnom označili nastupi na pozornici, ali i vanbračna veza sa Leigh koja je, u velikoj mjeri, doprinijela pogoršanju duševnog zdravlja slavne glumice.

Nakon što je 1954. godine nastupio u hollywoodskom filmu Elephant Walk, dobio je niz zapaženih i uspješnih glavnih uloga, koje su dobile mnoge prestižne nagrade. Njegova najpoznatija uloga je, pak, bila pretposljednja. Umro je od srčanog udara nekoliko tjedana pred 49. dodjelu Oscara. Sticajem okolnosti, i sljedeći glumac koji je posthumno dobio Oscara - Heath Ledger - je također bio Australac.

Filmografija

Izvori

Vanjske veze

. (N.B.: Miscalculates age at time of death as 61, not 60.)

Peter Finch media holdings at the National Film and Sound Archive of Australia.
Peter Finch Australian theatre credits at Ausstage
Peter Finch at Australian Dictionary of Biography
Audio interview with Peter Finch from 1973 discussing Australia
Peter Finch's appearance on This Is Your Life

Australijski teatarski glumci
Australijski filmski glumci